Patulu

Ing patulu (plumb-bob o plummet king Ingles, plomada king Castila) metung yang pabayat a matilus king lalam at makasabit king leting. Gagamitan deng gulis a batayan o dalerayan king direksiung patikdo (vertical reference line). 

Kanita pang panaun da reng minunang tau Ehiptu, gagamitan da ne ing kasangkapang iti deng kanteru ampong karpinteru ba lang siguradung eksaktu lang matulid tikdo o "plumb" deng karelang gagawan. Malyari ya muring gamitan king pamanyukad leparan (surveying) ba yang ituru (sight) ing metung a lugal king gabun a e mayayakit masalese. Magagamit la reng mangalating patulu kareng kasangkapan antimo reng nibel (level) ampong theodolite. Gagamitan da la naman ba yang saktung itulid (set) ing metung a instrumentu king datum marker a permanenti (fixed), bayu ing pasibayung pamamasa kaniti. Sasabit ya ing patulu ketang "center of gravity" o sentru ning bayat ba lang eksaktu pangatikdo deng pader.

Pikuanan 

 60 oz. Plumb Bob.
 String Line and Plumb Bob.

Measuring instruments
Orientation
Woodworking measuring instruments